
     REPUBLIKA HRVATSKA
     TRGOVAČKI SUD U OSIJEKU


R E P U B  L I K A  H R V  A T S K A

R J E Š E N J E 


Trgovački sud u Osijeku, po stečajnoj sutkinji Nadi Roso, u stečajnom predmetu stečajnog dužnika: TOGRAD d.o.o. za trgovinu i usluge Zagreb, Tarska 24, MBS: 080006640, OIB: 41072603638, odlučujući o žalbi dužnika, protiv Rješenja Trgovačkog suda u Osijeku 20 St-697/17-4 od 2. studenog 2017.g, dana  16. veljače 2018. g.,
        

r i j e š i o   j e :


1. Preinačuje se Rješenje Trgovačkog suda u Osijeku 20 St-697/17-4 od 2. studenog 2017. g. i  rješava: 

OBUSTAVLJA SE skraćeni stečajni postupak nad dužnikom TOGRAD d.o.o. za trgovinu i usluge Zagreb, Tarska 24, MBS: 080006640, OIB: 41072603638.

2. Postupak će se nastaviti prema općim odredbama Stečajnog zakona.


Obrazloženje


	Protiv Rješenja Trgovačkog suda u Osijeku poslovni broj 20 St-697/17 od 2. studenog 2017. g. kojim je otvoren i zaključen skraćeni stečajni postupak nad dužnikom a koje Rješenje je donio sudski savjetnik, dužnik je izjavio pravodobnu žalbu u kojoj navodi da dužnik u vlasništvu ima nekretninu iz koje bi se mogli namiriti troškovi stečajnog postupka te nisu ispunjeni uvjeti za provedbu skraćenog stečajnog postupka. Predlaže da se Rješenje TS Osijek 20 St-697/17 od 2. studenog 2017. g. stavi izvan snage, obustavi skraćeni stečajni postupak i donese Rješenje o otvaranju stečajnog postupka. 

Dana 20. ožujka 2017. g. zaprimljen je na TS Zagreb zahtjev FINE RC Zagreb Podružnica Zagreb za pokretanje skraćenog stečajnog postupka nad dužnikom TOGRAD d.o.o. za trgovinu i usluge Zagreb, Tarska 24, MBS: 080006640, OIB: 41072603638. 

Nakon uvida u sudski registar TS Osijek, po višem sudskom savjetniku, je na mrežnoj stranici e-Oglasna ploča suda objavio dana 24. kolovoza 2017. g. Oglas od 24. kolovoza 2017. g. sukladno čl. 430 Stečajnog zakona (NN 71/15) nakon čega je TS Osijek Rješenjem 20 St-697/17 od 2.11.2017. g. donio Rješenje kojim je otvoren i zaključen skraćeni stečajni postupak nad dužnikom a za stečajnog upravitelja, automatskim odabirom, imenovan Zoran Ostović iz Velike Gorice.
	
Podneskom od 13. studenog 2017. g. dužnik je izvijestio sud kako je to gore navedeno te je u spis dostavio presliku izvatka iz zemljišne knjige zk. odjela Pag k.o. Pag zk. ul. 6777 kč. br. 7433/4, pašnjak Pak Lokunja površine 1024 m2 kao dokaz o vlasništvu nekretnine dužnika.
Žalba dužnika je osnovana.
	Pobijano Rješenje ispitano je na temelju odredbe čl. 436 Stečajnog zakona (NN br. 71/15 i 104/17 u daljnjem tekstu SZ).

Slijedom navedenog valjalo je obustaviti skraćeni stečajni postupak sukladno čl. 433 Stečajnog zakona (NN br. 71/15) te odlučiti kao u izreci.

Nakon pravomoćnosti Rješenja o obustavi skraćenog stečajnog postupka nastavit će se stečajni postupak sukladno odredbama Stečajnog zakona.	
	

U Osijeku 16. veljače 2018. g.


Zapisničar
Danijela Sekulić

                                                                                                       STEČAJNA SUTKINJA
                                                                                                               Nada Roso


POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


DNA:
1. e-oglasna ploča 
2. FINA RC Zagreb
3. registar TS Zagreb elektronski 
4. riješeno obustavom
5. K-16.3.

